5 ไอเดียของขวัญจับฉลากปีใหม่ งบไม่เกิน 1,000 บาท!

5 ไอเดียของขวัญจับฉลากปีใหม่ หาซื้อง่าย งบไม่เกิน 1,000 บาท!

ปีใหม่ใกล้เข้ามา นอกจากจะต้องวางแผนเที่ยวและเดินทางกลับบ้านเอาไว้ตั้งแต่เนิ่นๆ แล้ว เชื่อว่าหลายๆ คนเองก็คงเริ่มมองหาของขวัญจับฉลากปีใหม่ด้วยเช่นกัน

หากคุณเป็นอีกคนที่มีงบไม่เกิน 1,000 บาท แต่ยังไม่มีไอเดียของขวัญจับฉลากปีใหม่ ลองมาดู 5 ไอเดียของขวัญปีใหม่ที่นำมาฝากในบทความนี้กัน หาซื้อง่ายมาก แถมงบไม่เกิน 1,000 บาทด้วย!

1. ประสบการณ์พิเศษ

ตลอดปีที่ผ่านการทำงานมาอย่างหนักหน่วง เชื่อว่าหลายคนคงต้องการประสบการณ์ดีๆ ที่ช่วยให้ผ่อนคลาย หรือ เติมเต็มความสุขให้ชีวิตได้มากขึ้น ด้วยเหตุนี้ การส่งต่อประสบการณ์ดีๆ ให้คนที่ห่วงใยจึงเป็นอีกหนึ่งไอเดียของขวัญจับฉลากปีใหม่ที่ไม่ควรมองข้ามเช่นกัน โดยเฉพาะอย่างยิ่งในวัยทำงานที่ผ่านความเครียดสะสมจากการทำงานมาตลอดทั้งปี

โดยประสบการณ์พิเศษที่ว่านี้ สามารถเป็นได้ทั้งบัตรคอนเสิร์ตของศิลปินที่ชื่นชอบ คลาสเรียนสำหรับงานอดิเรกและการอัปสกิล โปรแกรมนวดและสปา ทริปเที่ยวสั้นๆ หรือ จะเป็นการจองประสบการณ์พิเศษในร้านอาหารชื่อดังก็ได้เช่นกัน

ไอเท็มน่าซื้อ:

บัตรคอนเสิร์ตศิลปินตามร้านอาหาร เริ่ม 350 – 1,000 บาท

โปรแกรมนวดและสปา เริ่ม 300 – 500 บาทต่อชั่วโมง

คลาสทดลองเรียนสอนทำอาหาร เริ่ม 800 – 1,200 บาทต่อครั้ง

ร้านอาหาร Fine Dining ช่วงโปรโมชันปีใหม่ เฉลี่ย 1,000 – 1,200 บาทต่อคน

ทริปล่องเรือเที่ยวแม่น้ำเจ้าพระยา ค่าเดินทางเริ่ม 150 บาท

2. เครื่องหอม

เมื่อพูดถึงปีใหม่ เชื่อว่าใครๆ คงนึกถึงการเริ่มต้นใหม่ของชีวิตในหลากหลายด้าน ซึ่งนอกจากจะปรับทิศทางของชีวิตด้วยการตั้งเป้าหมายและวางแผนให้เหมาะสมแล้ว การปรับเปลี่ยนบรรยากาศภายในบ้านก็ช่วยให้ชีวิตได้รู้สึกถึงการเริ่มต้นใหม่ๆ ด้วยเช่นกัน

ด้วยเหตุนี้ “เครื่องหอม” จึงเป็นไอเดียของขวัญจับฉลากปีใหม่ดีๆ ที่ช่วยให้ผู้รับได้เปลี่ยนบรรยากาศรอบตัวให้พร้อมกับการเริ่มต้นชีวิต เรื่องราว รวมถึงประสบการณ์ใหม่ๆ ของชีวิตในปีหน้า ซึ่งเครื่องหอมเหล่านี้สามารถเป็นได้ทั้งก้านหอม เทียนหอม ไปจนถึงสเปรย์ปรับอากาศ

ไอเท็มน่าซื้อ:

เทียนหอมขนาด 180 กรัม จุดได้ 40 ชั่วโมง ราคาเริ่มต้น 250 – 1,000 บาท

ก้านไม้กระจายกลิ่น ราคาเริ่มต้น 350 – 1,000 บาท

สเปรย์ หรือ น้ำหอมปรับอากาศ ราคาเริ่มต้น 200 บาท

3. บัตรของขวัญ

หากต้องการคุมงบประมาณให้อยู่หมัด แถมผู้รับยังสามารถเลือกรับของขวัญปีใหม่ที่เหมาะสมกับตัวเองได้ การมอบ “บัตรของขวัญ” หรือ “บัตรแทนเงินสด” ก็เป็นอีกหนึ่งไอเดียของขวัญจับฉลากปีใหม่ที่น่าสนใจเช่นกัน

โดย “บัตรของขวัญ” หรือ “บัตรแทนเงินสด” สามารถเป็นได้ทั้งบัตรที่สามารถนำไปซื้อของในห้างสรรพสินค้าชั้นนำ แบรนด์หรือร้านค้าที่ผู้รับชื่นชอบ หรือ จะเป็นบัตรแทนเงินสดเพื่อให้ผู้รับไปใช้ในโอกาสพิเศษต่างๆ ก็ได้เช่นกัน

ไอเท็มน่าซื้อ:

Shopee Voucher ส่วนลดประกันสุขภาพซันเดย์ 1,500 บาท ราคาเพียง 350 บาท

บัตรแทนเงินสดของห้างสรรพสินค้าและร้านค้าชั้นนำ เริ่มตั้งแต่ 500 – 1,000 บาท

4. ผู้ช่วยดูแลบ้าน

ปีใหม่ทั้งที มาหาของขวัญดีๆ ที่จะช่วยให้คนที่รักดูแลบ้านให้สะอาดโดยไม่ต้องเปลืองแรงมาก อย่างการซื้อผลิตภัณฑ์ที่ช่วยดูแลบ้านดีกว่า

โดยผู้ช่วยดูแลบ้านที่ว่านี้ อาจเป็นได้ทั้งการเรียกแม่บ้านจากแอปพลิเคชันมาช่วยทำความสะอาด หรือ จะเป็นอุปกรณ์ทำความสะอาดที่ช่วยให้ชีวิตง่ายขึ้น อย่างเครื่องดูดฝุ่น ไปจนถึงอุปกรณ์ทำความสะอาดชุดใหม่ที่ทำความสะอาดได้ง่ายขึ้น

ไอเท็มน่าซื้อ:

บริการเรียกแม่บ้านในกรุงเทพฯ และปริมณฑล เริ่ม 200 บาทต่อชั่วโมง

เครื่องดูดฝุ่นมือจับ เริ่ม 800 – 1,000 บาท

ไม้ม็อบ 3-in-1 ใช้กวาดและถูได้ เริ่ม 500 บาท

5. ตัวช่วยดูแลสุขภาพ

1 ปีเวียนมาบรรจบเป็นปีใหม่ นอกจากจะได้ทบทวนเรื่องราวต่างๆ ที่ผ่านมาแล้ว หลายคนเองยังใช้โอกาสนี้การในตั้งเป้าหมายชีวิตให้กับตัวเองเช่นกัน โดยเฉพาะอย่างยิ่งการดูแลสุขภาพให้แข็งแรงขึ้นกว่าปีที่ผ่านมา ไม่ว่าจะเป็นการหาเวลาออกกำลังกายให้มากขึ้น การวางแผนลดไขมัน ไปจนถึงการเลิกพฤติกรรมที่ส่งผลเสียต่อสุขภาพทั้งหมด

ดังนั้น เพื่อช่วยเป็นกำลังใจให้คนที่รักสามารถดูแลสุขภาพได้อย่างมีประสิทธิภาพ การเลือกซื้อของขวัญจับฉลากปีใหม่ที่เป็นตัวช่วยดูแลสุขภาพก็เป็นอีกหนึ่งทางเลือกดีๆ ที่ไม่ควรมองข้ามเช่นกัน ซึ่งสามารถเลือกซื้อได้ตั้งแต่ผลิตภัณฑ์เสริมอาหาร อุปกรณ์ออกกำลังกาย โปรแกรมทดลองเล่นกับเทรนเนอร์ในฟิตเนส หรือจะเลือกเป็นโปรแกรมตรวจสุขภาพก็ได้เช่นกัน

ไอเท็มน่าซื้อ:

ดัมเบลปรับน้ำหนักได้ เริ่ม 500 – 1,000 บาท

ทดลองออกกำลังกายกับเทรนเนอร์ เริ่ม 800 – 1,500 บาทต่อชั่วโมง

แพ็กเกจตรวจสุขภาพขั้นพื้นฐานกับศูนย์แลบ เริ่ม 700 บาท

แอบบอกต่อ! งบไม่เกิน 1,000 บาทก็มีประกันสุขภาพดีๆ ที่ซันเดย์ได้

รู้หรือไม่? มีงบแค่ 1,000 บาทก็สามารถซื้อประกันสุขภาพที่ซันเดย์เป็นของขวัญปีใหม่ได้เหมือนกัน อย่างแผนประกันโรคร้ายแรง 22 โรค “เจอ จ่าย จริง” ที่ผู้เอาประกันจะได้รับค่าชดเชยเมื่อตรวจพบ 1 ใน 22 โรคร้ายแรงสูงสุด 500,000 บาท ในเบี้ยเริ่มต้นสบายๆ แค่ 160 บาท/ปี เริ่มทำได้ตั้งแต่อายุ 6 – 60 ปี ต่ออายุได้นานถึง 65 ปี

หากคุณกำลังมองหาของขวัญจับฉลากปีใหม่งบไม่เกิน 1,000 บาท ลองมาเช็กเบี้ยประกันสุขภาพโรคร้ายแรง “เจอ จ่าย จริง” กับซันเดย์ได้ง่ายๆ ที่เว็บไซต์ easysunday.com ใช้แค่ “วันเดือนปีเกิด” ของคนที่อยากซื้อให้ ไม่ต้องกรอกข้อมูลติดต่อให้ลำบากใจ